钦定古今图书集成/理学汇编/文学典/第167卷 > 《仪礼》 > 《聘礼》
## 钦定古今图书集成/理学汇编/文学典/第167卷 > 《仪礼》 > 《聘礼》

有司入陈饔饪一牢，鼎九，设于西阶前。陪鼎当内廉，
东面北上，上当碑南。陈牛、羊、豕、鱼、腊、肠、胃同鼎肤鲜
鱼、鲜腊，设扃鼎膷臐膮盖陪牛、羊、豕。

〈注〉宫必有碑，所以识日景、引阴阳也。凡碑引物者，宗庙则丽牲焉，以取毛血其材。宫庙以石，窆用木。〈疏〉“宫必有碑”者，案诸经云“三揖”者，郑注皆云：“入门，将曲，揖；既曲，北面，揖，当碑揖。”若然，《士昏》及此《聘礼》，是大夫士庙内皆有碑矣。《乡饮酒》《乡射》言三揖，则庠序之内亦有碑矣。《祭义》云：“君牵牲丽于碑。”则诸侯庙内有碑明矣。天子庙及庠序有碑可知。但生人寝内不见有碑，虽无文，两君相朝，燕在寝，岂不

“《三揖》乎？” 明亦当有碑矣。